HU
C 31/16
Az Európai Unió Hivatalos Lapja
2022.1.21.
EGYÉB JOGI AKTUSOK
EURÓPAI BIZOTTSÁG A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele.
(2022/C 31/10)
Ez az értesítés a (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.
ÉRTESÍTÉS STANDARD MÓDOSÍTÁS JÓVÁHAGYÁSÁRÓL
„Barbera d’Alba” PDO-IT-A1068-AM04 Az értesítés időpontja: 2021.10.21.
A JÓVÁHAGYOTT MÓDOSÍTÁS LEÍRÁSA ÉS INDOKOLÁSA 1.
Barbera d’Alba – A Castellinaldo alterület kijelölése A „Barbera d’Alba” OEM borok körülhatárolt földrajzi területén belül kijelölésre kerül a szőlőtermesztésre különösen alkalmas tulajdonságokkal rendelkező, a Barbera d’Alba termékleírásában már a kezdetek óta jelen levő és hagyományosan ismert „Castellinando” alterület, hiszen itt Barbera Castellinaldo néven már a huszadik század elejétől készítettek címkézett borokat, később pedig, a kilencvenes években a borkészítők egyesületbe tömörültek, hogy szigorúbb paraméterekkel rendelkező OEM borokat készítsenek.
A kifejezetten körülhatárolt „Castellinaldo” alterület magában foglalja Castellinaldo d’Alba települést, valamint Cuneo megyében Vezza d’Alba, Canale, Priocca, Magliano Alfieri, Castagnito és Guarene települések egy részét; A Castellinaldo alterületre vonatkozó szabályozás a Barbera d’Alba termékleírásának alján található; szigorúbb feltételeket ír elő annak érdekében, hogy kihozza a fajta legjobb tulajdonságait.
A homokos összetevő kevésbé markáns, a talaj pedig nagyobb hasonlóságot mutat a Tanaro jobb oldalán fekvő területek talajával.
Morfológiai szempontból a dombok sokkal lankásabbak, mint az OEM borok előállítási területének többi részén, és megfigyelhető a homokos összetevő kisebb aránya, amelyet az agyag (Marne di Sant’Agata, Fossili Laminate vagy Tortoniano Superiore) jelenléte is ellensúlyoz.
Az alterület a Barbera d’Alba OEM borok területének mintegy 20 %-át teszi ki, ez 207 hektárnak felel meg, ahol potenciálisan körülbelül 1 837 000 üveg állítható elő.
A módosítások az OEM általános termékleírásának 1. és 9. cikkét érintik (a Castellinaldo alterületre vonatkozó rendelkezések és a kapcsolat kiegészítése), valamint a következő szakaszokat érintik: 4.
A borok leírása; 5.
Borkészítési eljárások 5.1. pont: Különleges borászati eljárások és 5.2.
pont: Maximális hozamok; 6 A szőlők termőterülete; 8.
Kapcsolat a környezettel; 2.
A szőlők termőterülete –
A Barbera d’Alba OEM borok előállításához felhasznált szőlő – a termékleírásából átvett – körülhatárolt termőterületét az egyértelműbb megfogalmazás kedvéért ezentúl részletesebb leírás mutatja be, mivel a jelenlegi leírás túl általánosnak bizonyult.
Ez a módosítás formális jellegű, és a körülhatárolt földrajzi terület semmiféle változtatásával nem jár.
–
Mindez kiegészül a Barbera d’Alba OEM borok Castellinaldo alterülethez tartozó körülhatárolt termőterületének leírásával.
(1) HL L 9., 2019.1.11., 2. o.